Rêzeçalakîyê ke Kampa Mexmûrî de 14ê adare de rayberîya Têgêrayîşê Cinîyan ê Ciwanan ê Mexmûrî (TJCM) de dîyabî destpêkerdene vizêr sey fînalê rêzeçalakîyanê Newroze warê semtê Şehîd Alî Şêrî de ameyî kerdene. Meydanê şayîye pê al û posteranê Rayberê Şarê Kurdî Abdullah Ocalanî û PKKyî xemilîya.
Wendekarê kampe zî pê meşaleyî tewrê fînalê rêzeçalakîyanê şayîya Newroze bîyî.
Tavistişê adirê Newroze ra verî  seba şehîdan deqayêk rêz ame girewtene. Dima ke adir tavisîya govendî gêrîyayî.
Merasîm pê slogananê 'Biciwîyo Serek Apo', 'Çew nêeşkeno roja ma tarî bikero' qedîya.
Ewro saete 13.00 de şayîya Newroze do bêra kerdene.
